rlitschk/wikidir huggingface dataset:
Lüh (hoochdüütsch Lühe) is en Oort in de Gemeen Jörk in’n Landkreis Stood, Neddersassen. Lüh liggt an dat Süüdöver von de Elv in de Masch von Oolland. De Oort liggt op dat rechte Över von de Münn von de Lüh in de Elv. In’n Süüdoosten doot de Eilannen Hanskalfsand, Neßsand un Hahnöversand liggen. De Naveröörd sünd Hetlingen in’n Noorden, Lülanden, Wedel un Schulau in’n Noordoosten (düsse veer doot op dat annere Över von de Elv liggen, in’n Kreis Pinnbarg in Sleswig-Holsteen), Bossel, Jörk, Wisch, Gehrden un Neenslüüs in’n Süüdoosten, Loodkup un Mittelskark in’n Süden, Steenkark un Höhen in’n Süüdwesten un Greundiek in’n Westen. Von öllers hett de Aavtbo in Lüh jüstso as in ganz Oolland en grote Rull speelt. Bet 1962 hett dat noch keen fasten Weg över de Lüh na Greundiek geven. Dat hett blots en Damperbrügg geven. Denn is 1962 dat Lühsparrwark kamen, dat mit en Brügg verbunnen weer. De Lüchttoorn Mielstack is 1905 boot worrn un eer von 1907 bet 1910 in Bedriev. In de Franzosentied von 1810 bet 1814 hett de Oort to de Mairie Jörk in’n Kanton Jörk höört. Dat Rebeed hett in disse Tied 1810 to dat Königriek Westfalen un von 1811 bet 1814
De gröttste gemeensame Deler is en wichtigen Begreep ut de Tallentheorie. För twee hele Tallen a un b, de nich beide liek to de 0 ween dörvt, gifft dat jümmers en gröttsten gemeensamen Deler. Dat is de gröttste natürliche Tall, de sowohl a as ok b deelt, ahn dat 'n Rest blifft. De gröttste gemeensame Deler vun a un b warrt as ggD ⁡ ( a , b ) {\displaystyle \operatorname {ggD} (a,b)} schreven. To'n Bispeel is ggD ⁡ ( 12 , 18 ) = 6 {\displaystyle \operatorname {ggD} (12,18)=6} , ggD ⁡ ( − 4 , 14 ) = 2 {\displaystyle \operatorname {ggD} (-4,14)=2} un ggD ⁡ ( 5 , 0 ) = 0 {\displaystyle \operatorname {ggD} (5,0)=0} . Twee Tallen warrt relativ prim nöömt, wenn jümehr gröttste gemeensame Deler de 1 is. To'n Bispeel sünd 9 un 28 relativ prim. In de ingelsche Literatur warrt de ggD as gcd schreven (för greatest common divisor). De gröttste gemeensame Deler helpt bi dat Bröökreken, üm den Bröök to körten: 42 56 = 3 ⋅ 14 4 ⋅ 14 = 3 4 {\displaystyle {42 \over 56}={3\cdot 14 \over 4\cdot 14}={3 \over 4}} Hier hebbt wi de 14 körtt, dat is de
Kailash Satyarthi (* 11. Januar 1954 in Vidisha) is en indisch Kinnerrechtsaktivist. An’ 10. Oktober 2014 wurr hüm gemeensam mit Malala Yousafzai de Freedensnobelpries tospraken. 1980 wurr he Generalsekretär vun de Bonded Labour Liberation Front. De Nobelpries wurr hüm toerkannt, wiel he völ freedlich Demonstratschonen un Proteste anführt hett, de sück gegen dat Utbeuten vun Kinner richten deen. 1993: Ashoka Fellowship 1994: Akener Freedenspries 1995: Robert F. Kennedy Human Rights Award 1999: Minschenrechtspries vun de Friedrich-Ebert-Stiftung 2008: International Alfonso Comín Award 2014: Freedensnobelpries gemeensam mit Malala Yousafzai Pressemideelen vun dat Norweegsch Nobelprieskomitee, afropen an’ 10. Oktober 2014. Angaven up de Siet vun den Minschenrechtspries vun de Friedrich-Ebert-Stiftung, afropen an’ 10. Oktober 2014 https://www.ashoka.org/fellow/kailash-satyarthi Archiv vun den Akener Freedenspries mit Angaven to’n Priesdräger, afropen an’ 10. Oktober 2014
Dat Amt Willemsborg weer en Verwaltungsrebeed in dat Fürstendom Lümborg un in dat Königriek Hannover mit Seet in Willemsborg binnen de Landdrostie Lümborg. Dat Leid över dat Amt harr en Amtmann, de twete Beamte weer bet 1816 de Amtsschriever. De Amtlüüd hebbt toeerst in dat Slott von de Familie von Groten in Stillhorn seten. Dat Slott weer 1724 brockfällig un is denn afreten worrn. 1724 is denn en neet Amtshuus boot worrn. In’n Süden von dat Amt leeg dat Amt Horborg un de Stadt Horborg un in’n Oosten dat hambörgsche Amt Bardörp (Stand 1848). De annern Öörd, von de dat Amt ümgeven weer, hebbt all to Hamborg höört (ünner annern Waltershoff, Möhlenwarder un Moorwarder). 1672 hett Hertog Georg Willem von Lümborg den Besitt von de Familie Groten op de Elvwarders köfft un mit den Besitt tohoopleggt, den he al harr. De Hertog hett dit Rebeed denn na sik sülvs Willemsborg döfft. Na Georg Willem sien Dood hett sien Brodersöhn Georg Ludwig, de Kurförst von Bruunswiek-Lümborg, dat Förstendom Lümborg arvt. To disse Tied 1705 is Willemsborg en Amt worrn. 1813 hett dat Amt Willemsborg noch de Insel Neehoff tokregen. To’n 1. Mai 1847 hett dat Amt Horborg den lütten Elvsand Blomensand
Friedrich August Brauns (* 10. April 1729 in Clausthal; † 31. Dezember 1793 in Harsfeld) weer en düütschen Verwaltungsbeamten. Brauns is 1729 as Söhn von Justine Elisabeth, borene Meyenbergen, un Heinrich Joachim Brauns in Clausthal boren. Sien öllern Broder weer Gottlieb Johann Heinrich Brauns. He weer von 1759 bet 1762 Amtsschriever un denn von 1762 bet 1791 Amtmann in dat Amt Willemsborg un denn von 1791 bet to sien Dood 1793 Amtmann in dat Amt Harsfeld. He hett an’n 12. Oktober 1756 in Horborg Christiane Sophia Diehle (18. September 1739–3. August 1806) freet. De beiden harrn den Söhn Otto Jacob Heinrich Friedrich Brauns (4. Juli 1775–16. September 1855). Dietrich Kausche: Harburger Erbregister von 1667: ein Dokument zur Geschichte des alten Amtes Harburg, seiner Dörfer, Höfe und Bauern. Verein für Hamburgische Geschichte, 1987, Sied 16 Normdaten: GND: 1069142263 (OGND, AKS) | VIAF: 315115449 | Wikipedia-Personensöök
Johann Dietrich Andreas Augspurg (* 27. Juli 1750 in Hannover; † 18. Februar 1821 in Harsfeld) weer en düütschen Verwaltungsbeamten. Augspurg is 1750 as een von teihn Kinner von Anna Dorothea, borene Heumann (12. August 1728-16. Februar 1791), un Johann Christoph Augspurg (14. Juni 1712-22. September 1771) in Hannover boren. He hett sik in’n Oktober 1768 an de Universität Göttingen inschreven un Juristeree studeert. He is 1777 Amtsschriever bi dat Amt Otterbarg worrn un is dor bet 1794 bleven. Toletzt weer he Titulär-Amtmann. Augspurg weer von 1794 bet to sien Dood 1821 Amtmann in dat Amt Harsfeld. In de Franzosentied weer he 1810 Kantonsmaire von’n Kanton Harsfeld binnen dat Königriek Westfalen. 1777 hett he Wilhelmine Isenbart (1760-7. Februar 1793) freet. De beiden harrn de Söhns Wilhelm (* 1782) un Georg Ernst Eduard Augspurg (* 1783). Annalen der Braunschweig-Lüneburgischen Churlande. Band 8, Pockwitz, Hannover 1794, Sied 680 Normdaten: GND: 1163520314 (OGND, AKS) | VIAF: 2794153363087037520009 | Wikipedia-Personensöök
Johan Dargeman (* 1659 in Stockholm; 1739 ok dor) weer en sweedschen Verwaltungsbeamten. Dargemann is 1659 as Söhn von’n Goldsmidd Jürgen Dargeman in Stockholm boren. He hett 1676 bi de Landskanzlie in Malmö anfungen un is 1680 Sekretär bi dat Seetollamt in Stockholm worrn. He is 1686 Inspekter för den Seetoll un de Akzies in Brunshusen worrn un weer von 1690 bet 1693 Amtmann von dat Amt Harsfeld. An’n 26. Februar 1692 is he Landrentmeester in Bremen-Veern worrn. An’n 15. März 1692 is he op Manderstierna in’n sweedschen Adelsstand haven worrn. An’n 3. Oktober 1695 hett Dargeman dat Good Hjalmarsberg in dat Kaspel Almby köfft. Dat hett he aver al an’n 6. April 1699 wedder verköfft an Nils Stromberg. He hett an’n 27. Dezember 1684 op Beckershov in dat Kaspel Östra Vingåker Gunilla Beckerfelt freet. De beiden hebbt de Kinner Göran (1685-1758), Johanna un Johan (~1690-1758) hatt.
William Esco Moerner (normalerwies as W. E. Moerner bekannt; * 24. Juni 1953 in Pleasanton, Kalifornien, USA) is en US-amerikaansch Physiker un Chemiker. An' 8. Oktober 2014 wurr hüm gemeensam mit Robert Eric Betzig un Stefan Hell de Nobelpries för Chemie tospraaken för de Entwicklung vun superuplösen Fluoreszenzmikroskopie. Moerner is in Texas upwussen, wat sien fakener nömmt Naam mit de Initialen verklort, as he sülvst seggt. Moerner kreeg sien B.S. in Physik, B.S. in Elektrotechnik un sien A.B. in Mathematik an de Washington University 1975. Dorup folgen denn de M.S. un Doktertitel (Ph.D.) in Physik an de Cornell University in de Johren 1978 un 1982. 1981 bit 1995 forsch he bi IBM. Ansluutend weer he bit 1998 Perfesser an de University of California, San Diego. Moerner is siet 1998 Perfesser un siet 2002 Harry S. Mosher Professor för Chemie an de Stanford University mit en Ehrenernennung in Anwennd Physik. Sien Forschensswoorpunkte sünd Eenzelmolekül-Spektroskopie, physikalische Chemie, chemische Physik, Biophysik un Nanophotonik. Dank sien Forschung gelung de Lokaliseeren un dat spektroskopische Studium vun eenzeln fluoreszeeren Moleküle in Fastkörpern. He kreeg 1984 den Roger I. Wilkinson National Outstanding Young Electrical Engineer Award un 2001 den Earle K. Plyler Prize vun de American Physical
Moordörp betekent Moordörp, Oort in de Gemeen Süüdbrookmerland in’n Landkreis Auerk, Neddersassen, Moordörp, Oort in de Gemeen Visselhöövd in’n Landkreis Rodenborg, Neddersassen, Moordörp, Oort in de Gemeen Niestadt in de Region Hannover, Neddersassen, Moordörp, Oort in de Gemeen Westermoor in’n Kreis Steenborg, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
In de Mathematik is dat lüttste gemeensame Veelfache (lgV) vun twee helen Tallen a un b de lüttste positive hele Tall, de en Veelfachen vun a un vun b is. Wenn dat so en Tall nich gifft, to'n Bispeel wenn a = 0 {\displaystyle a=0} oder b = 0 {\displaystyle b=0} is, denn warrt lgV ⁡ ( a , b ) {\displaystyle \operatorname {lgV} (a,b)} as 0 defineert. Dat lüttste gemeensame Veelfache helpt bi dat Tosamentrecken oder Aftrecken vun Bröken, wiedat dat de lüttste gemeensame Nömer vun de Bröken levert. To'n Bispeel: 2 21 + 1 6 = 4 42 + 7 42 = 11 42 , {\displaystyle {2 \over 21}+{1 \over 6}={4 \over 42}+{7 \over 42}={11 \over 42},} Hier warrt de Nömer 42 bruukt, wieldat lgV ⁡ ( a , b ) = 42 {\displaystyle \operatorname {lgV} (a,b)=42} . Wenn a un b nich 0 sünd, denn lett sik dat lüttste gemeensame Veelfache ut den gröttsten gemeensamen Deler (ggD) vun a un b utreken: lgV ⁡ ( a , b ) = a ⋅ b ggD ⁡ ( a , b ) . {\displaystyle \operatorname {lgV} (a,b)={\frac {a\cdot b}{\operatorname {ggD} (a,b)}}.} Dat heet, dat een dat lgV gau mit
Bokel (hoochdüütsch Bokel) is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. In’n Noordwesten hett de Beverbeek sien Born un in’n Süüdoosten flütt de Dinghorner Beek an Bokel langs. All beid doot in de Swing münnen, de so bi veer Kilometer in’n Noorden liggt. Na Süüdwesten weg flütt de Otter. De Naveröörd sünd Swing un Freenbeek in’n Noordoosten, Wehl in’n Oosten, Frankenmoor in’n Süüdoosten, Aasp in’n Süden, Kutenhult in’n Süüdwesten, Mulsen in’n Westen un Hogenoh in’n Noordwesten. In de Franzosentied von 1810 bet 1814 hett de Oort to de Mairie Mulsen in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Böörd Mulsen binnen dat Amt Harsfeld tohöört. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en grötteren Landkreis Stood worrn. Bokel is evangeelsch-luthersch präägt un höört to dat Kaspel von de Petrus-Kark in Mulsen. Dör Bokel löppt de Kreisstraat 70, de in’n Süüdwesten na Kutenhult an de
Johann August Hintze (* 17. August 1760 in Harpstäe; † 15. Dezember 1844 in Otterbarg) weer en düütschen Verwaltungsbeamten. Hintze is an’n 17. August 1760 as Söhn von Juliane Elisabeth, borene Meier, un den Amtsschriever Georg Hinrich Hintze († 1811) in Harpstäe boren un dor an’n 19. August döfft worrn. Hintze weer bet 1789 bi dat Amt Lüchow un is dor toletzt Amtsschriever supernumerär worrn. 1789 is he von dor in dat Amt Veern wesselt un weer dor ok Amtsschriever supernumerär. Von dor is he 1790 as würklichen Amtsschriever na dat Amt Bremervöör gahn. Von Bremervöör keem he as Amtsschriever in dat Amt Beers. Nadem 1795 de Amtmann von dat Amt Blomendal, Johann Christoph Rudorff, doodbleven is, is Hintze sien Nafolger worrn. Dat is he bet 1805 bleven. Von 1805 bet 1844 weer he denn Amtmann in dat Amt Otterbarg. He hett an’n 31. Oktober 1800 in Lesum Margrete Sophie Beate Rudorff freet. De beiden harrn de Dochter Elisabeth Juliana (* 1801) un twee Söhns. Hintze liggt begraven in Otterst. He weer Ridder von’n Guelphen-Orden un na em hett Hintzendörp sien Naam kregen. Annalen der Braunschweig-Lüneburgischen Churlande. Pockwitz, Hannover 1790, Band 2, Sied 187 Annalen der Braunschweig-Lüneburgischen Churlande. Pockwitz, Hannover
Eduard August Reinbold (* 9. Juli 1779 in Baukelo; † 8. Juni 1849 in Himmelpoorten) weer en düütschen Verwaltungsbeamten. Reinbold is 1779 as Söhn von Sarah, borene Werlhof (4. Oktober 1744-28. April 1827), un den Amtmann Johann Arnold Reinbold (20. Dezember 1732-6. Januar 1793) in Baukelo boren. He weer von Oktober 1795 bet Juli 1797 op de Kloosterschool Ilfeld. Reinbold weer toeerst Amtsassesser, denn Amtmann in dat Amt Hagen un von 1836 bet 1849 Oberamtmann von dat Amt Himmelpoorten. Reinbold weer verheiraadt mit Meta Margarethe Rebecca Hommen (1795-21. Februar 1831). De beiden hebbt acht Döchter hatt. Ernst Wiedasch: Das Verzeichniss sämmtlicher Zöglinge des Pädagogiums zu Ilfeld seit seiner Gründung. 1853, Sied 88
Shuji Nakamura (japaansch:中村 修二, Nakamura Shūji; * 22. Mai 1954 in Seto, Ehime, Japan) is en japaansch Physiker un Entwickler vun de eerst blau Lüchtdiode (LED). He is Perfesser an de University of California, Santa Barbara un kreeg 2014 den Nobelpries för Physik. Nakamura hett an de Universität Tokushima studeert un dor 1977 sien Bachelor-Afsluss un sluutend 1979 sien Master-Afsluss as Elektroingenieur maakt. Nah dat Studium bleev he in Tokushima un hett för de Firma Nichia arbeit. Af 1993 weer Nakamura Baas vun de Forschensafdeelen bi Nichia. Wiels sien Tiet bi Nichia entwickel Nakamura de eerste bnnig hell Galliumnitrid-Lüchtdiode, de den Vördeel hett, blau Lucht aftostrahlen. Siet 1993 wurrn disse LEDs produzeert. 1994 wurr hüm vun de Universität vun Tokushima en Doktertitel tospraaken. Neben de blau GaN-LED entwickel Nakamura ok de gröön Indium-Galliumnitrid-Lüüchtdiode (InGaN-LED) un sluutend en witt LED. Mdden vun de 1990er entwickel he buterdem en blau Laser. Nakamura hett Japan 1999 verlaaten un nehm en Stäe as Perfesser an de University of California, Santa Barbara in Santa Barbara an. 2001 hett Nakamura sien fröheren Arbeitgever Nichia verklaagt. Sien Prämie för de Entwicklung vun de GaN-LED vun 20.000 Yen (rund 150 Euro) keem hüm to leeg vör. Nakamura forder
De Döringer Sintfloot weer en Överswemmen in't Johr 1613, bi de grote Rebeden in Döringen ünner Water stunnen. Alltohoop sünd woll so 2261 Minschen doodbleven. An'n 29. Mai 1613 harr dat temlich dulle Unweder in Döringen geven, so dat de Pegels vun vele Strööm binnen en poor Stünnen üm en poor Meter anstegen sünd. Dat Rebeet vun Mühlhausen, Langensalza un Artern in'n Norden bet na Stadtilm un Ichtershausen in'n Süden, vun Erfurt un Gotha in'n Westen bet na Naumborg in'n Oosten weer bedrapen. As „Thüringer Sintfloot“ is dat Unweder in de Chröönken vun vele Öörd beschreven: In Kahla geev dat en poor Doden, grote Delen vun Jena stunnen ünner Water. In Zottelstedt bi Apolda is dat Water vun de Ilm üm 6 bet 8 m anstegen un hett grote Delen vun't Dörp, de an de Ilm legen, toschannen richt. In Weimar hett de Floot 44 Hüüs tweemaakt, in Bad Berka 23 Hüüs, in Erfurt 125 Hüüs. Ok in Mattstedt is de Ilm üm 6 Meter anstegen un överswemm dat hele Dörp an'n Stroom, so dat de Minschen ehr Hüüs later jümmer mehr den Hang hooch boen un nich mehr an'e Ilm. In Bad Sulza is de en poor Johren fröher
De Flagg vun Bhutan is in' chineesschen Stil hollen un erinnert düchtig an de goldgeel Flagg vun dat chineesch Kaiserriek. Safrangeel steiht för de Hoheit vun den König un sien Leitung vun weltlich un geistlich Angelegenheiten Orangeroot steiht för de geistliche Gewalt vun den Buddhismus, de in Bhutan dör de buddhistisch Sekten Kagyüpa un Nyingmapa repräsenteert wurrd. De flögelloos, swaart-witt Draak steiht eenersiets dör den Landsnaam vun Bhutan, Druk-Gyalkhap (Draakenriek), un up de anner Siet steiht he för den Dönner, de faken in de Bargen vun Bhutan to hören is un de Stimm vun den Draak tospraken wurrd. Todem stellt de Juwelen hollen Draak en Symbol för dat Universum dor. De Draak hett blots dree nah vörn richt Krallen. Blots Draaken, de för den chineeschen Kaiser staht, hemm veer Krallen. Dat Grunddesign vun de Flagg is siet dat 19. Johrhunnert in Gebruuk. De Flagg in de hüdige Form gifft dat siet 1969 un wurr an' 8. Juni 1972 offiziell bestätigt. 1:1 Eerste bekannt Flagg vun Bhutan, in Gebruuk bit 1956 1:1 Flagg vun Bhutan, 1956 bit 1969 Flaggen vun Bhutan. Mehr Biller, Videos oder Audiodateien to’t Thema gifft dat bi Wikimedia Commons. Flags of the World - Bhutan
Herbert Kroemer (Herbert Krömer; * 25. August 1928 in Weimar; † 8. März 2024) weer en düütsch Physiker un Nobelpriesdräger. Herbert Kroemer fung nah dat Abitur an dat Friedrich-Schiller-Gymnasium Weimar 1947 mit dat Physikstudium an de Universität Jena an un hett ünner annern Vörlesungen bi Friedrich Hund besöcht. As he wiels de Berliner Luftbrügg to en Praktikum in Berlin weer, hett he de Gelegenheit för de Flucht in den Westen wohrnommen un sien Studium an de Georg-August-Universität Göttingen fortsett. 1952 hett he sien Doktertitel bi Richard Becker up dat Rebeet vun de Theoretisch Physik över Effekte von heet Elektronen in Transistoren maakt un hett ansluutend as „angewandter Theoretiker“, as he dat sülvst nömmt hett, in' FTZ vun de Düütsch Bundspost arbeit. 1954 gung he in de USA un hett dor bi verscheeden Forschensinrichtungen Princeton un Palo Alto arbeit. He lehr van 1968 bit 1976 as Perfesser för Physik an de University of Colorado at Boulder un hett ansluutend an de University of California, Santa Barbara ünnerricht. Herbert Kroemer hett nie in Rebeeden arbeit, de jüst „aktuell“ weern, sonnern he weer mehr in Berieken tätig, deren Bedüüden eerst Johren later düütlich wurrn. So hett he in de 1950er Johren all Arbeiten
Venkatraman „Venki“ Ramakrishnan (* 1952 in Chidambaram, Tamil Nadu) is en indisch-amerikaansch Ribosomenforscher, Strukturbioloog un Nobelpriesdräger. Ramakrishnan kreeg 1971 sien Bachelor of Science in Physik an de Universität in Baroda in Indien. 1976 kreeg he sien Doktertitel in Physik an de Ohio University. Ansluutend hett he bit 1978 Biologie an de University of California, San Diego studeert. As Post-Doktorand weer he van 1978 bit 1982 an dat Chemiedepartment vun de Yale University tätig. 1982 un 1983 forsch he an dat Oak Ridge National Laboratory un 1983 bit 1995 in de Biologieafdeelen vun dat Brookhaven National Laboratory. 1995 bit 1999 weer he Perfesser an dat Biochemiedepartment vun de University of Utah. Siet 1999 forscht he an dat Labor för Molekulare Biologie vun dat Medical Research Council in Cambridge, England, dat he all vun en Upenholt as Gastwetenschapler 1991 un 1992 kenn. Ramakrishnan is Fellow vun dat Trinity College an de Universität Cambridge. Sien Forschung hett ünner annern to dat mechanistisch Verständnis vun de Synthese vun Proteinen dör dat Ribosom (de so nömmt Translatschoon) in’ Rahmen vun de Genexpression bidragen. In dat Johr 2000 hett he mit sien Arbeitsgrupp de Röntgenkristallstruktur vun de 30S Ünnereenheit vun dat Ribosom bestimmt, as ok vun
Malala Yousafzai [[məˈlala jusəfˈzə͡i]] (paschtuunsch:ملاله یوسفزۍ}, |ملالہ یوسف زئی}}‎; * 12. Juli 1997) is en Kinnerrechtsaktivistin ut dat Swat-Daal in Pakistan. An’ 10. Oktober 2014 wurr hör gemeensam mit Kailash Satyarthi de Fredensnobelpries tospraaken. Se is de jüngste Priesdrägerin in de Historie vun den Nobelpries. Malala Yousafzai. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Normdaten: GND: 1043168494 (OGND, AKS) | LCCN: no2013101038 | VIAF: 305307972 | Wikipedia-Personensöök
Nicolaus Benedix von der Decken (* 23. Juli 1784 in Balje; † 12. Januar 1854 in Swing) weer en düütschen Verwaltungsbeamten. Von der Decken is 1784 as Söhn von Anna Elisabeth, borene von der Decken (1760–1788), un Heinrich Alexander Wilhelm von der Decken (1749–1813) in Balje boren. Von’n 8. April 1799 bet to’n 7. April 1802 weer he an de Kloosterschool Ilfeld. He weer von 1816 bet 1818 Amtmann in dat Amt Schladen, 1818 bet 1829 Amtsdrost in dat Amt Lemförde un 1829 bet 1848 Amtmann un Drost in dat Amt Bremervöör. 1852 is he in Rohstand gahn un hett in Swing leevt. Em hebbt de Hööv Riddershusen un Feldhoff bi Balje tohöört. He hett an’n 24. April 1822 Cäcilie von der Decken (16. Oktober 1793-31–März 1871) freet. De beiden harrn de Kinner Johanne (29. Mai 1827–3. Oktober 1905), Burchard Friedrich (1. November 1833–27. September 1885) un Carl Wilhelm Georg (11. Juni 1835–13. Oktober 1902).
Deanston is en Whiskybrenneree in Deanston, Stirling, Schottland. De Brenneree Deanston is 1965 vun de Deanston Distillery Co. Ltd. grünnt worrn. Dorför weer en Boomwull-Möhl ümwannelt, de 1785 vun den Architekt Richard Arkwright boet worrn is. De Produkschoon vun Whisky güng 1966 los un 1971 geev dat den eersten Single-Malt-Whisky ut de Brenneree ünner den Naam Old Bannockburn op’n Markt to köpen. In dat Johr 1972 weer de Destille vun Invergordon Distillers övernahmen, de 1974 den eersten Single-Malt ünner den hüütigen Naam Deanston affült hett. Teihn Johren later is de Brenneree dicht maakt worrn. Burn Stewart Distillers ut Glasgow hebbt 1990 de Destille för ruchwech 2,1 Millionen Pund opköfft un füngen dat Johr dorop wedder mit de Produkschoon an. 1999 hett C. L. Financial toeerst 18 % vun de Andeelen köfft, 2002 denn den Rest dorvun. Intwüschen höört Burn Stewart to de süüdafrikaansche Distell Group Ltd. Deanston statu dat Water vun den River Teith, en poor Meilen weg vun de Brenneree. De Damm un en Turbien sorgt dorför, dat Deanston sien egen Stroom maken deit. Dat Water för de Produkschoon kummt ut den Stroom Teith. Vun de Region her tellt Deanston to de süüdlichen Highlands. De Brenneree hett keen egen
Johann Friedrich Keyßler (* 2. März 1734 in dat Land Hohenlohe; † 14. März 1810 in Himmelpoorten) weer en düütschen Verwaltungsbeamten. Keyßler is 1734 in dat Land Hohenlohe boren. Later is he in’n hannöverschen Verwaltungsdeenst gahn. He weer Amtsschriever bi dat Amt Rauenkerken un is dor 1779/1780 to’n Titulär-Amtmann opstegen. He weer von 1780 bet 1786 richtigen Amtmann in dat Amt Wischhoben, von 1786 bet 1793 in dat Amt Arzen un denn von 1793 bet 1810 Oberamtmann von dat Amt Himmelpoorten. Keyßler hett an’n 1. Juli 1774 in Horborg Maria Magdalena Unruh (30. März 1745-1776) freet. Nadem siene eerste Fro doodbleven is, hett he 1777 in Linden Elisabeth Dünte (4. April 1745-20. November 1805) freet. Hannoverische Anzeigen: vom Jahre 1780. Schlüter, Hannover 1781, Sied 661
Wilhelm Heinrich Rautenberg (döfft 27. September 1718 in Hannover; † 2. Januar 1801 in Stood) weer en düütschen Verwaltungsbeamten. Rautenberg is 1718 in Hannover boren un hett toeerst an de Universität Jena un von 21. April 1738 af an an de Universität Göttingen Juristeree studeert. He weer toeerst Amtsschriever in dat Amt Wasra, denn von 1758 bet 1768 Amtmann von dat Amt Läernstäine un is 1779 Amtmann in dat Amt Eggersen worrn. Na de Tied in Eggersen weer he von 1780 bet 1793 Amtmann von dat Amt Himmelpoorten. 1786 is he in Himmelpoorten Oberamtmann worrn. Rautenberg hett an’n 14. August 1749 in Wasra Sophie Karoline Wedekind (25. September 1730-6. August 1797) freet. Normdaten: GND: 1114934224 (OGND, AKS) | VIAF: 120147543838053192387 | Wikipedia-Personensöök